b'\n_START_ARTICLE_\nSuzana Oberburger\n_START_SECTION_\n\xc5\xbdivljenje in delo\n_START_PARAGRAPH_\nSuzana Oberburger, klarisinja s simpatijami za protestantizem, rojena neznanemu predstavniku plemi\xc5\xa1kega rodu Oberburgejev, ki so imeli ve\xc4\x8d gradov in posestev ob Pivki na Notranjskem, a je priimek dobila po Gornjem gradu pri Lo\xc5\xbeu ali v Istri. Po materi je bila v sorodu z Gallenbergi, ki so bili odvetniki mekinjskega samostana pri Kamniku._NEWLINE_Leta 1583 je bila v samostanu klaris v Mekinjah pri Kamniku izvoljena za opatinjo. Seznanila se je s protestantizmom ter zbirala in prepisovala nem\xc5\xa1ka in latinska lutrovska besedila. Katoli\xc5\xa1ka cerkev jo je zato po opravljeni preiskavi 1593 s tega mesta odstavila, umakniti se je morala v \xc5\xbeenski dominikanski samostan Adergas. V Mekinje se je vrnila 1595, zadnji\xc4\x8d je omenjena leta 1600.'